Kamij, mīļā.
Turi acis vaļā, Kamij!
Kamij, turi acis vaļā!
Lēnām paceliet viņu.
Devi viņai dzert vīnu? Savai meitai!
Kamij!
- Paga. Ei. - Pazūdi!
Atvainojiet.
Esam atbraukuši.
- Paldies. Uz redzi. - Patīkamu viesošanos! Uz redzi.
Labdien.
Kamija Ležē.
Jūs esat Filips Šasangrs?
Tu mani neatceries?
Tu līdz desmit gadu vecumam te vadīji visas vasaras.
Jā, zinu. Bet, ē, man no tā laika ir ļoti maz atmiņu.
Paldies, ka uzņemat mani.
Jums noteikti nav ērti - tik daudz darba.
"Darba". To sauc par ražas novākšanu.
Un šis tiešām ir vissliktākais iespējamais laiks.
Man nav laika ar tevi darboties.
Labi, tad kurš to darīs?
Mans dēls Tomā. Viņš ir enoloģijas profesors.
Tomā? Jā, es atceros. Viņš bija vecāks.
Nu tad tiec skaidrībā!
Tu atceries vai neatceries?
Nu vienalga, parādīšu tavu istabu.
Tā bija tava guļamistaba, kad biji maza.
Japānā mana guļamistaba bija ļoti sīka.
Man atmiņā šī palikusi kā milzīga, bet nav.
Jocīgi, kā atmiņa var...
Labi.
Paldies.
Kamij, tevi gaida tavs tētis.
Labi, nāku.
- Ko jūs darīsiet? - Nav tava darīšana.
Kamij. Kamij!
Nav tava darīšana!
Kamij?
Kā iet?
Tomā.
Jā!
Piedod. Droši vien laika maiņas dēļ.
Jā. Un pagājis ilgs laiks.
- Jā. - Bet šķiet, es būtu tevi pazinis.
Viss labi? Mans tēvs nebija pārāk skarbs?
Viņš bija
apburošs.
Apburošs?
- Nē. - Jā.
Nāc, izrādīšu visu.
Nu, tās ir Šatonefdipapas zemes.
Un tur nedaudz tālāk ir Žigondasa.
Un vēl tālāk Vēnsobra.
Kas ir?
- Zini, es tevi ļoti labi atceros. - Ak tā?
Man bija tevi jāuzmana, bet tu vienmēr dzini mani prom.
Piemēram, tu ik rītu gāji uz vīnadārzu.
Un tad tu nogaršoji vīnogu, uztaisīji nopietnu seju
un pateici, vai tās ir gatavas novākšanai.
Tu visu pareizi noteici: gvajave, lazdu rieksti, plūškoks, fenhelis.
Tev nebija gana. Varēji stundām spēlēt to spēli.
Īstenībā tu nekad nebeidzi.
Jo tu arī varēji...
Paga! Apstājies, lūdzu!
Piedod, es zinu, kāpēc neatceros to laiku.
Es biju neciešama.
Es negribu to dzirdēt. Tas ir apkaunojoši.
Nemaz.
Es biju apburts.
Man šķita, ka tev ir superspējas.
Un šis ir fermentācijas pagrabs.
Te norisinās maģija.
Te rodas pirmie aromāti.
Piemēram, ja es tev teiktu...
avenes, ķirši, plūmes, tonkas pupas un nevārītas bietes, tu atbildētu:
"Merlot." Protams.
Cilvēki domā, ka vīna noteikšana ir burvestība, bet tā nav.
Tas vienkārši ir darbs. Liels darbs.
Garšas izjūta ir muskulis.
Kad tā ir uztrenēta, tā var noteikt visas norādes, ko vīns tai dod.
Bet tu to zini labāk par citiem, un tev ir īpašs talants.
Diemžēl likšu tev vilties.
Tā noteikti nebūs.
Nāc!
Pirms pildīšanas pudelēs
mēs vīnu 10 līdz 20 mēnešus turam šajās ozola mucās.
Tas atkarīgs no gada.
Šī bija manas mammas mīļākā vieta.
Es nezināju.
Tāda ir dzīve.
Man ļoti žēl par tavu tēvu.
Tāda ir dzīve.
Labi, laiks tev parādīt spīdzināšanas zāli.
"Spīdzināšanas zāli"? Labi.
Te ir viss vajadzīgais, lai apgūtu teoriju,
kā arī praksi.
Pēc trim nedēļām tev būs no galvas jāzina
vīnogu šķirnes, vīndarītavas, vīnogu ražas gadi,
kā arī jāprot degustēt.
Labi?
Kā ar pirmo testu Tokijā?
Ko vari pateikt par nogaršoto vīnu?
Tas bija sarkanvīns.
Labi. Nu, tas ir sākums.
Vēl kaut kas?
Tas ir viss.
Es to nopietni.
Klau, man tev kas jāpasaka.
Manas attiecības ar vīnu ir ļoti sarežģītas.
Protams, ka sarežģītas. Tev bija tāds tēvs.
Bet, Kamij, neizdari uz sevi spiedienu.
Neviens tev nelūdz stāties viņa vietā vai iet viņa pēdās. Neviens.
Un ko tu domā ar "sarežģītas"?
Pirms viena mēneša
man piezvanīja tavs tēvs un pateica, ka viņš mirst.
Viņš man lūdza pakalpojumu.
Viņš man bija kā brālis, tāpēc nevarēju atteikt.
Viņš man palūdza pilnveidot tavas zināšanas.
Pilnveidot.
Es viņam pajautāju par tavu zināšanu līmeni,
un viņš teica, ka tas droši vien ir izcils.
Ko lai tagad ar tevi daru?
Tēt...
Šasangra kungs.
Es saprotu, ka esat vīlies,
bet ne tuvu tik ļoti kā es.
Es 20 gadus katrā ēdienreizē ēdu rīsus un zaļās pupiņas.
Citādi man kļūst nelabi.
Es nevaru iedzert ne lāsi alkohola, nezaudēdama samaņu,
un tā ir viņa vaina.
Viņš atstāja man ziņu, kurā saka, ka viņš tic man.
Ka esmu spējīga to paveikt.
Pat nezinu, kāpēc es viņam ticēju.
Tagad jautājums ir, vai jūs varat man palīdzēt vai ne.
TOKIJA
Tomines kungs, jūs nokavējāt.
Piedodiet.
Neizniekosim laiku!
Kā jūs zināt, mēs meklējam enologu konsultantu,
kas vadīs un dos mums padomus mūsu starptautiskajā korporācijā.
Mēs ar lielu interesi izlasījām ziņojumu ar jūsu ieteikumiem.
Jūs atstājāt uz mums iespaidu.
Un neaizmirsīsim, ka jūs ļoti rekomendēja pats Aleksandrs Ležē.
Viņa aiziešana ir liels zaudējums enoloģijas pasaulei.
Jā.
Izsaku jums līdzjūtību.
Tomēr
esam nedaudz nobijušies, ka jums varētu trūkt darbam nepieciešamās pieredzes.
Šķiet, jums vēl nav klientu, pie kuriem mēs varētu vērsties.
Es nupat nodibināju savu kompāniju. Ja gribat, varat būt mans pirmais klients.
Protams.
Bet jums jāzina, ka mūsu korporācijas locekļi
labāk justos ar kādu vecāku konsultantu.
Vai ir kāds tests, vai arī man iet prom tikai tāpēc, ka neesmu gana vecs?
- Ir tests, jā, bet... - Tad, lūdzu, dodiet man to testu.
Paldies.
Mēs gribētu, lai jūs pēc iespējas labāk nosakāt šo vīnu.
Tas ir Vecās pasaules vīns. Bordo vīns.
Pārsvarā Merlot?
Jā, un apmēram 15-20 % Cabernet Sauvignon.
Le Puy. 2014. gads.
Nē, 2017. gads.
Cuvée.
Barthélémy.
Tātad Côtes de Franc, Château Le Puy, Cuvée Barthélémy, 2017.
Pareizi.
Bet jūs neraksturojāt vīnu.
Jūs man to nelūdzāt.
Ataicinājāt mammu. Drīkstu jautāt, kāpēc?
Nebūtu bijis tas jādara, ja tu atbildētu uz manām ziņām.
Jā, bet tu man neliki mieru.
Viņai ir tiesības zināt, ko tu dari.
Tik daudz esi viņai parādā. Ne?
Tad nolēmāt man palīdzēt?
Jā.
Bet ar vienu nosacījumu.
Kāds grib kafiju?
Jā.
Esi atkal kādu atradis?
Nē.
- Un tu? - Nē.
Man ir ļoti labi vienai.
Man nešķita, ka tā būs, bet es priecājos tevi atkal satikt.
Es arī.
Tas ir šausmīgi, ko viņš liek viņai darīt.
Kamijai jau tā trūkst pašapziņas. Šis viņu iznīcinās.
Nē, Mariana.
Zinu, tu nespēj to saprast, bet viņš mīlēja savu meitu.
Tu runā par mīlestību. Viņš domāja tikai par sevi un savu vīnu.
Tu joprojām tā uztver?
Aizvien dusmojies uz viņu. Tas tevi šausmīgi nogurdina. Bet...
Mariana, Aleksandrs ir miris.
Viņš ir miris.
Šādas ir parastu pacientu smadzenes.
Redzat šo viegli iesarkano zonu?
Tā ir amigdala, emociju centrs.
Šajā gadījumā pacients nedaudz baidās no rezonanses un ir satraucies,
kas ir pilnībā normāli.
Es palūdzu viņu apēst gabaliņu šokolādes.
Divas zonas kļuva aktīvas.
Pirmā ir hipokamps, kas ir atmiņu centrs.
Tas identificē garšu - šokolāde - un nosūta informāciju amigdalai,
kas šokolādi asociē ar baudu.
Un te ir Kamijas smadzeņu MR attēli.
Viņai arī es iedevu šokolādi.
Es konstatēju divas lietas.
Pirmā ir, ka jūsu atmiņa reģistrē neparasti lielu aktivitātes daudzumu.
Sinaptisko savienojumu skaits, kas rodas,
kad ir iedarbināta garšas funkcija, ir ārkārtīgi liels.
Nekad neesmu neko tādu redzējusi.
Tas ir fantastiski!
Un nu tas, kas nav tik fantastiski,
ir šis.
Redzat to sarkano un violeto zonu?
Tas ir riebums, kas sajaucies ar bailēm.
Jūs atpazināt šokolādi, nosūtījāt informāciju amigdalai,
kas to nežēlīgi noraidīja.
Es mēģināju vēl ar citiem ēdieniem, kam ir izteikta garša,
un ieguvu tādus pašus rezultātus.
Es pat jums iedevu viegli alkoholisku šķidrumu,
un tad...
Atvainojiet, bet tieši ko tas nozīmē?
Nu, tas nozīmē, ka jūsu smadzenes tā reaģē tāpēc,
ka jūs pilnīgi noteikti bērnībā piedzīvojāt kādu traumu.
Traumu, kas saistīta ar garšu.
Visticamāk, ar alkoholu.
Vai... Vai jums tas ko izsaka?
Vai tas mums ko izsaka?
Kamijas tēvs...
Teiksim tā, Kamija tika hospitalizēta.
Skaidrs.
Es turpināšu izpēti.
Bet pagaidām varu jums, Kamij, teikt,
ka, pat ja jūsu kaite ir psihosomatiska,
tas ir risks un var apdraudēt jūsu veselību.
Diemžēl, kamēr šī trauma nav sadziedēta,
es jums ieteiktu neturpināt jūsu garšas sajūtas izkopšanu.
Man žēl.
Klemān, arī iekšpusi.
Rīt no rīta agri braucam prom.
Atnācu atvadīties.
Labi. Paliec sveika!
Kas jums ir par problēmu?
Tas ir stulbi. Tu paliec bez visiem tiem miljoniem.
Nevaru ciest.
Es jūs ļoti cienu, bet ejiet dirst.
Ko jūs par mani zināt?
Pietiekami.
Aleksandrs bija mans draugs!
Jā, protams.
Viņš mani nepazina, skaidrs? Viņam par mani bija nospļauties.
Nē, tavs tēvs tevi dievināja.
Viņš bija sagrauts, kad jūs abas aizbraucāt.
No viņa 20 gadus nebija ziņu, bet viņš bija sagrauts, jā!
Jā, viņš vairākas reizes centās ar tevi sazināties, bet Mariana apturēja!
Labi, kad es biju maza meitene. Bet pēc tam?
Viņš varēja atrast manu telefona numuru, e-pasta adresi.
Es sarakstīju grāmatu. Biju atrodama.
Un tu? Pirms desmit gadiem aizsūtīji viņam e-pasta vēstuli.
Tavs tēvs iedeva man izlasīt.
Kādu e-pasta vēstuli?
Lūk.
"Kamija Ležē Aleksandram Ležē. 2010. gada 6. septembris, Parīze.
Ilgi nespēju Tev uzrakstīt.
Manas domas ir skaidras, sirds - īstajā vietā,
un es nerunāju aiz dusmām vai aizvainojuma.
Man klājas labi. Man drīz paliks 18 gadi."
Es to neesmu rakstījusi.
Tā pat nav mana e-pasta adrese. Es nesaprotu.
"Man Tevis nav bijis pusi dzīves, un esmu sapratusi, ka man Tevis netrūkst.
Iespējams, kādudien mēģināsi ar mani sazināties.
Tu teiksi, ka gribi atlīdzināt par zaudēto laiku un ka nav par vēlu.
Bet es teikšu šādi.
Zaudēto laiku vairs nenotvert.
Negribu no Tevis neko dzirdēt.
Es neatbildēšu uz Taviem zvaniem un Tavām vēstulēm.
Cik tas attiecas uz mani, man vairs nav tēva. Kamija."
Es izlasīju vēstuli, ko sūtīji Aleksandram.
Manam tēvam. Vēstuli, ko aizsūtīji viņam īsi pirms manas 18 gadu dzimšanas dienas.
- Kamij. - Mammu.
Tu rīt brauksi prom.
Viena. Bez manis.
Kā tu jūties?
Kaut kur pa vidu starp nodotu un sagrautu.
Jā, es saprotu.
Es negribu apstāties.
Izslēgts.
Ja negribi turpināt, es sapratīšu.
Būšu dziļos sūdos, bet sapratīšu.
Kamij, protams, ka tev palīdzēšu.
Bet, ja tu nevari dzert alkoholu, kā mēs to darīsim?
Es par to domāju visu nakti. Man ir plāns B.
Lasīju, ka cilvēka degunā ir gandrīz 400 ožas receptoru,
kas spēj izšķirt vairāk nekā 100 000 dažādas smaržas.
100 000!
Par zemu novērtējam ožu.
Ja reiz ko saožam, to smaržu nekad neaizmirstam.
Tātad, ja nevaru iet pa durvīm, iešu caur logu.
VĪNA AROMĀTS
Šajā kastē ir 54 aromāti.
Tos visus var atrast vīnā.
Augļu, ziedu, zāles notis, cepta ēdiena un pat dzīvnieku smaržu.
Dzīvnieku?
Piemēram, slapja suņa?
Nē, tādas - medījums, āda, muskuss.
Labi.
Gatava?
Tas ir nepieciešams?
Lai ieietu caur logu, vajadzēs acu apsēju.
Neuztraucies, nesāpēs.
Sākam?
Bumbieris?
Nē.
Ābols.
Nē.
- Vai tas ir auglis? - Nu nē.
- Bļāviens. - Kamij.
Tā jau ir noglabāta tavā atmiņā.
Tev tikai jāizveido saikne.
Noglabāta.
Gribu, lai tu visu sakārto.
Šeit.
Uzdod sev jautājumu:
"Vai tas ir auglis? Puķe? Augs?
Garšviela? Koksne? Kas cepts? Vai tas ir minerāls?"
Es gribu, lai tu izveido grupas, tad apakšgrupas
un tad apakšapakšgrupas, ja vajag.
Kad būsi visu nokārtojusi, bez pūlēm varēsi to atrast.
Vai saproti?
Jā, tēt.
Kamij? Tev viss labi?
Iedod pasmaržot. Vēlreiz.
Uzdod sev pareizos jautājumus!
Vai tas ir salds?
Sāļš?
Rūgts?
Umami?
Skābs?
Kombinācija?
Tas ir salds,
bet tajā pašā laikā
man tas nepatīk.
Tas ir sauss un raupjš. Tas ir brutāls.
Tas ir rūgts.
Tieši tā. Tas ir rūgts.
Tas ir rūgtensalds. Tur ir cukurs.
Tas nav auglis, bet augs.
Lakrica.
- Lakrica? - Tieši tā.
Vēl.
Cidonija?
Jā.
Mandeles?
Jasmīns?
- Jā. - Upenes.
Safrāns.
Medus.
Lazdu rieksti. Grauzdēti.
Āda. Salauzīts siens.
Grauzdēta maize.
Tumšā šokolāde.
Priede.
Un pēdējais.
Zaļā paprika?
Bravo.
Es to izdarīju!
Pēc mēneša ir mūsu kāzu gadadiena.
Gribētu tevi aizvest uz labu restorānu. Tik mēs divi.
Gribēju, lai tev tas ir pārsteigums.
Bet tev vienmēr pilns grafiks.
Turklāt tev nepatīk pārsteigumi.
Ierakstīšu savā grafikā.
Tiksimies vakarā.
Jūsu tēvs grib jūs redzēt.
Kā, tavuprāt, tas liek mums izskatīties?
Ja Isei dzīsies pakaļ ārzemnieka bagātībai,
kas notiks...
GADSIMTA LIELĀKĀ MANTOJUMA CĪŅA
...ar mūsu reputāciju?
Pēc tevis vienīgais mantinieks ir Isei.
Es parunāšu ar Isei.
Nē.
To izdarīšu es.
Labi! Tagad var sākties nopietna padarīšana.
Šajā ir apmēram glāze vīna.
Tas ir kā pudeles paraugs.
Garšas un smaržas raksturlielumi, protams, ir tie paši.
Un tas mums būs lieliski.
Tu varēsi paostīt visu veidu vīnus.
Un tas viss, pateicoties viņai. Kamij, iepazīsties - Žiljeta.
- Priecājos. - Priecājos.
Izmantoja braucienu uz Ķīnu un devās uz lielāko pārtikas gadatirgu - Šanhajā.
Vīndari sanāca kopā un tev iedeva... Cik?
400 pudelītes.
Tomā iedeva man sarakstu ar visu, ko viņš vēlējās.
Es dabūju visu, ko lūdzi.
Man bija jābrauc kopā ar Žiljetu,
bet atradīsim citas iespējas turp doties.
Nu protams.
Žiljeta ir mūsu komercdirektore. Eksportē mūsu produkciju uz visu pasauli.
Viņa runā septiņās valodās, arī mandarīnu un kantoniešu. Tas ir...
Septiņās. Jā, tas ir parocīgi.
Viņš pārspīlē.
Tīri labi runāju sešās valodās.
Un varētu teikt, ka tieku galā krieviski.
Nu, vai iet labi?
Tomā saka, ka tev ir neticama oža.
Nu, nevarētu gluži teikt, ka...
Viņš pārspīlē. Nedaudz kā tev ar krievu valodu. Tieku galā.
Nē, nē, nē. Viņai tiešām ir īpašs talants.
Viņas oža ir neticama. Patiešām.
Degu nepacietībā to redzēt.
Drīkstu?
Forši!
Sāksim ar vienkāršāko.
Ar vienšķirnes vīnu.
Paldies.
Tā, vispirms vīnu novērtē ar aci.
Pieliec to priekšā kaut kam baltam, piemēram, šai salvetei.
Skaties uz krāsu, kas tev sniegs ideju par vecumu.
Ja ir toņi no gaišsārti violeta līdz violetam, tad vīns ir jauns.
Ja tonis ir granātābolu vai ķiršu ar nelielu burkānu nokrāsu,
tad vīns ir pašā pilnbriedā.
Ja ir ķirbja vai kakao krāsā, vīns ir vecs. Varbūt pārāk vecs.
Nu?
Violets vai granātkrāsas.
Violets?
Tātad drīzāk jauns vīns?
Tagad pajautā sev par krāsas intensitāti.
Ja tā ir blāva, tas norāda uz vieglu, maigu vīnu
no vēsa klimata ar īsu macerācijas periodu.
Bet, ja krāsa ir ļoti intensīva, tas ir pilnmiesīgs vīns
no saulē augušām vīnogām vai arī ilgi nogatavināts.
Nav ļoti intensīva krāsa.
Viegls vīns?
Ja drīkstu.
Vienšķirnes vīna priekšrocība ir, ka tas būtībā tīrā veidā ataino reģionu.
Kad ir tikai viena vīnogu šķirne,
ir daudz vieglāk sasmaržot konkrētā ražas gada raksturlielumus.
Ir vieglāk noteikt ģeogrāfisko vietu. Tas ir vienkāršāk.
Jā. Tieši tā. Paldies, Žiljeta.
Jā, paldies, Žiljeta.
Un tagad smarža.
Darīsim to trīs posmos.
Pirmais - pirmā smarža.
Notver vīna aromātus miera stāvoklī.
Otrais - tu to aerē.
Tu to pamodini, lai tas atbrīvo savus aromātus.
Un trešais - tu to atkal pasmaržo.
Un tad tu saņem pliķi.
Tev sejā iesitas tādi aromāti, par kādiem nenojauti.
Aiziet!
Kamij!
Tev viss labi?
Tu gandrīz minūti nekustējies - acis ciet, neatbildēji.
Viss labi?
Jā.
Tu kaut ko redzēji?
Neko, pilnīgi neko.
Piedod.
Labi, šodienai pietiks.
Nu?
Es to nespēšu.
Neko nejūtu. Nezinu - alkohola izgarojumu dēļ
- vai kāpēc, bet... - Alkohola izgarojumu?
Sen atpakaļ šeit tecēja Rona.
Tā bija tik spēcīga, ka atrāva akmens gabalus no Alpiem
un atnesa līdz pat šim līdzenumam.
Tad straume šos akmeņus nopulēja, un tāds ir rezultāts.
Ņem. Patausti apakšu.
- Tas ir karsts. - Nu jā.
Akmeņi visu dienu absorbē saules siltumu
un vakarā to atdod vīnogulāju saknēm.
Bez šiem noapaļotajiem akmeņiem mūsu vīns nebūtu tāds, kā ir.
Vīns tevi dara slimu tavas bērnības pieredzes dēļ.
Bet tev ir jāpaceļas pāri alkohola idejai, Kamij.
Vīns, tas ir...
Tā ir zeme, tās ir debesis, tie ir cilvēki.
Vīns ir daba, Kamij.
Daba.
Labi. Nāksi?
- Ko darīt? - Doties mazā braucienā.
Vari to mest zemē.
Kurp brauksim?
Redzēsi.
Nopietni?
Aleksandrs gribēja iepazīt tavas robežas.
Tev sāka sāpēt galva, asiņot deguns, zust atmiņa.
Turklāt tolaik attiecības tavu vecāku starpā nebija labas.
Mariana uzstāja, lai viņš beidz tos eksperimentus ar tevi,
bet tavam tēvam bija jāatriebjas, proti, pasaulei.
Tu to zināji?
Ka viņš man lika dzert.
Nē, nē, nē, nē. Neviens nezināja.
Izņemot tevi un viņu. Viņš ar mani nekad par to nerunāja.
Zinu tikai, ka tavs tēvs nekad nedarītu tev pāri.
Nekad.
Es neko neatceros.
Šis vīns nāk no tiem vīnogulājiem, kas ir tev aiz muguras.
Tas ir veidojies šajā zemē.
Pasmaržo!
Ir kāds dominējošais aromāts?
Nē?
Nekas traks.
Nē, bet tas atnāks.
Dažreiz vajag klikšķi.
Tagad pastaigājies starp vīnogulājiem!
Elpo, nogaršo un izbaudi!
Ej, pastaigā starp vīnogulājiem!
Ej!
Šis vīns ir darināts no vīnogām, ko vakar vakarā nogaršoji.
Pamēģini atrast vismaz vienu no tā aromātiem.
Dominējošais aromāts ir persiks.
Tomā, pasaki, ko tu sasmaržo.
Persiku, marcipānu, lazdu riekstus,
vilkābeli, sēnes, sūnas.
- Papardes. - Papardes.
Velns, viens ir.
Tas vīns, ko degustēju Tokijā. Tajā bija tas aromāts.
Papardes.
Esi droša?
MANS KAĶIS IR SLIMS. JĀAIZIET PIE VETĀRSTA...
TEV ZVANĪJA BERANGER INTERNATIONAL. NEIZDEVĀS.
PIENĀKUSI PACIŅA.
Kasablankas ielejai pāri brāžas rīta brīze no Klusā okeāna.
Varu arī sasmaržot olu čaumalas.
Augsnes apakškārta ir kaļķakmens pilna.
Vecotēv.
Kas tas ir?
Augsne no dažādiem pasaules vīnadārziem.
Tās man atsūtīja draugs, kurš daudz ceļo.
Isei,
mēs tev devām laiku klaiņošanai,
bet šī būda atspoguļo tavu nožēlojamo godkāri.
Es gribu, lai tu sniedz publisku paziņojumu,
ka tu izstājies no tām "sacensībām".
Un izbeidz šo visu.
Tad mēs parunāsim par tavu nākotni.
Jā, vecotēv.
DIVAS NEDĒĻAS VĒLĀK
Pārsteiguma tests? Vai nav nedaudz par agru?
Tomā man pateica, ka tev ir neticams progress.
Mani māc ziņkāre, vai vari noteikt vīna reģionu
tikai ar ožu.
Pamēģinām?
Labi.
Krāsa ir tumša un intensīva, gandrīz necaurredzama.
Redzams, vīns izgājis attīstību.
Apmēram 20 gadus vecs.
Vīns notek smagi un lēnām.
Tas ir saules pilns.
No dienvidiem, vai arī bijis ļoti saulains gads.
Silts un bagātīgs vīns.
Pirmā smarža.
Gatavi sarkanie augļi.
Lakrica.
Kakao.
Aerācija.
Atvainojiet, ka domāju skaļi.
Otrā smarža.
Avenes un kazenes.
Arī tabaka.
Kritušas lapas un kaut kāds minerāls.
Māls.
Karsts, smags, spēcīgs.
Rjoha?
- Nē. - Nē?
Nē.
Bet paklau.
Tas, ko tu esi sasniegusi trijās nedēļās, jau ir brīnums.
Nav cita vārda.
Ar savu ožas sajūtu tu esi pārāka par 99 % cilvēku.
Bet ar to nepietiek.
Labs someljērs var atšķirt divus vīnus,
kuru vīnogas šķīris tikai žogs.
Šādi tu to nekad nesasniegsi.
Nekad.
Varu pamēģināt vēlreiz?
Jā.
Zini?
Burgundija?
Tas tev man jāpasaka.
Gatava?
Nenorij, labi?
Izspļauj un izskalo!
Ko tu redzēji?
Es jutu...
Tas bija kā krīts.
Un tas bija ļoti auksts.
Nu tad -
Burgundija vai nav?
Jā, ļoti kā tas Burgundijas vīns no tās reizes.
Kuras?
Bonas vīns Clos des Mouches, Maison Drouhin, 1995. gads.
Tā ir, vai ne?
Nē.
Tu nogaršoji nevis Côte de Beaune, bet Hautes-Côtes de Beaune.
Jayer-Gilles vīndarītava.
Skaties uz mani, kad ar tevi runāju.
Ļoti žēl.
Tev gandrīz izdevās.
Bet, kā jau esmu tev teicis, "gandrīz" ir neveiksminieku vārds.
Tēt,
kad es varēšu dzert?
Pa īstam.
Kādudien.
Bet vēl ne.
Turpinām vēl?
Nespēju noticēt. Es zināju. Tas nav iespējams!
Pagaidi te, es atgriezīšos.
Es teicu, lai nenāc un netraucē, kad mums ir darba seanss.
"Darba seanss"? Kas tā par valodu?
Ko? Kas par problēmu?
- Viņai ir tikai astoņi gadi. - Nu un?
Viņai no tā sāp galva un asiņo deguns.
Kā tu zini, ka tas ir saistīts?
Protams, ka saistīts!
Tā nebija viņa vaina.
Visus šos gadus. Bet tā bija mana vaina.
Vienīgi mana vaina.
Nē.
Sasodīts, tas ir tik labs!
PAMATĀ MANGA KAMI NO SHIZUKU
Tulkojusi Laura Hansone